CELEX: 62015CN0121
Language: et
Date: 2014-12-18 00:00:00
Title: Kohtuasi C-121/15: Eelotsusetaotlus, mille on esitanud Conseil d’État (Prantsusmaa) 18. detsembril 2014 – ANODE – Association nationale des opérateurs détaillants en énergie versus Peaminister, Majandus-, tööstus- ja digitaaltehnoloogiaminister, Commission de régulation de l’énergie, Keskkonna-, säästva arengu ja energiaminister, GDF Suez

1.6.2015   
            
            
               ET
            
            
               Euroopa Liidu Teataja
            
            
               C 178/8
            
         Eelotsusetaotlus, mille on esitanud Conseil d’État (Prantsusmaa) 18. detsembril 2014 – ANODE – Association nationale des opérateurs détaillants en énergie versus Peaminister, Majandus-, tööstus- ja digitaaltehnoloogiaminister, Commission de régulation de l’énergie, Keskkonna-, säästva arengu ja energiaminister, GDF Suez
   (Kohtuasi C-121/15)
   (2015/C 178/08)
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d'État
   
      Põhikohtuasja pooled
   
   
      Kaebuse esitaja: ANODE – Association nationale des opérateurs détaillants en énergie
   
      Vastustajad: Peaminister, Majandus-, tööstus- ja digitaaltehnoloogiaminister, Commission de régulation de l’énergie, Keskkonna-, säästva arengu ja energiaminister, GDF Suez
   
      Eelotsuse küsimused
   
   
               1.
            
            
               Kas liikmesriigi sekkumist, mis seisneb selles, et kauaaegset ettevõtjat kohustatakse pakkuma lõpptarbijale maagaasi tarnimise teenust reguleeritud hinnaga, kuid mis ei takista kauaaegsel tarnijal ega alternatiivsetel tarnijatel konkureerivate pakkumuste tegemist sellest hinnast madalamate hindadega, tuleb käsitada sellisena, et selle tagajärjel määratakse lõpptarbijale maagaasi tarnimise hinna tase sõltumatult turu vabast konkurentsist, ja kas see juba oma olemuselt takistab direktiivi 2009/73/EÜ artikli 3 lõikes 1 (1) nimetatud konkurentsivõimelise maagaasituru rajamist?
            
         
               2.
            
            
               Kui vastus esimesele küsimusele on jaatav, siis milliste kriteeriumite alusel tuleks hinnata, kas riigi selline sekkumine lõpptarbijale maagaasi tarnimise hindadesse on kooskõlas direktiiviga 2009/73/EÜ?
               Nimelt:
               
                           a)
                        
                        
                           mil määral ja millistel tingimustel on liikmesriikidel lepingu artikli 106 lõike 2 alusel koostoimes direktiivi 2009/73/EÜ artikli 3 lõikega 2 lubatud taotleda lõpptarbijale maagaasi tarnimise hindadesse sekkumise teel muid eesmärke peale tarnehinna mõistlikul tasemel tagamine, nagu varustuskindlus ja territoriaalne ühtekuuluvus?;
                        
                     
                           b)
                        
                        
                           kas direktiivi 2009/73/EÜ artikli 3 lõikega 2 on nimelt varustuskindluse ja territoriaalse ühtekuuluvuse eesmärke arvestades lubatud liikmesriigi sekkumine maagaasi tarnehinna kehtestamisse kauaaegse tarnija kõigi kulude katmise põhimõttel ja kas hindadega kaetavad kulud võivad hõlmata muid osi peale kauaaegset varustamist esindava osa?
                        
                     
         
      (1)  Euroopa Parlamendi ja nõukogu 13. juuli 2009. aasta direktiiv 2009/73/EÜ, mis käsitleb maagaasi siseturu ühiseeskirju ning millega tunnistatakse kehtetuks direktiiv 2003/55/EÜ (ELT L 211, lk 94).